
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595



      Р Е Ш Е Н И Е
№  РС-443-21-070


Днес, 15.09.2021 година, в град София, Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник - председател: Антон Славчев
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-079 от 09.06.2021 г. на Комисията за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ01/С-443/17.05.2021 година.
Сигналът е против Мария Димитрова – директор на дирекция „Управление на човешките ресурси“ в Централно управление (ЦУ) на ***********. 
В подадения сигнал се твърди, че дъщерята на Мария Димитрова - и.д. директор на дирекция „Човешките ресурси“ в ЦУ на **********, Мария Димитрова, работи в отдел „Оценяване и развитие“, който е в дирекцията управлявана от майка й. Към сигнала не са приложени доказателства.
С оглед твърденията в сигнала, Комисията е изискала и събрала следните доказателства: писмо с вх. № ЦУ01/14810/29.07.2021 г. на КПКОНПИ от ЦУ на **********, писмо вх. № ЦУ01/17394/25.08.2021г. на КПКОНПИ с приложено заверено копие на: Заповед № 278/16.05.2009 г., Допълнително споразумение № 211/28.12.2005 г.; Служебно е **********направена справка в НБД Население, разпечатки на справки от електронната страница на Национална агенция по приходите.
След като обсъди събраните в хода на административното производство доказателства, комисията установи следното от фактическа страна:
Сигналът е подаден от лице, с посочени три имена, ЕГН, адрес, телефон и е подписан.
Мария Димитрова заема длъжността „директор“ на дирекция „Управление на човешките ресурси“ в ЦУ на ********** от 16.05.2009 г., видно от Заповед № 278/16.05.2009 г. на Изпълнителния директор на **********.
От служебно направената справка в НБД Население се установи, че Мария Димитрова има дъщеря на име М. П. Д., а не както се посочва в сигнала М. П. Д. Установи се и, че М. П. Д. е с променено фамилно име Я., поради наличие на сключен граждански брак (Акт за брак №*** от ****** г.).

С писмо изх. № ЦУ01/13688/15.07.2021 г., КПКОНПИ е изискала информация от изпълнителния директор на ********** за това, назначавана ли е на работа в ********** служител на име М. П. Я. в периода от 05.06.2019 г. до настоящия момент. В отговор на поставеното запитване, с писмо вх. № ЦУ01/14810/29.07.2021 г. изпълнителният директор на ********** предоставя информация, че М. П. Я. не е в служебни или трудови правоотношения с **********.
Извършена е служебна справка в електронния Регистър на НАП за всички трудови договори относно дъщерята на Мария Димитрова – М. П. Д. (Я.), от която е видно, че последната не е работила в Централно управление на *************. От направената справка е видно, че същата от 03.05.2018 г. до настоящия момент изпълнява длъжността „юрисконсулт“ в „***********“ ЕООД.
С Решение № РС-6820-19-030/05.06.2019 г., КПКОНПИ не е установила конфликт на интереси срещу Мария Димитрова – директор на дирекция „Човешки ресурси“ в ЦУ на **********.
Въз основа на така изяснената фактическа обстановка, комисията установи следното от правна страна:
За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Мария Димитрова, в качеството си на директор на дирекция „Управление на човешките ресурси“ в ЦУ на **********, е лице, заемащо висша публична длъжност по смисъла на чл. 6, ал. 1, т. 22 от ЗПКОНПИ.
От събраните в хода на производството доказателства по преписката се установи, че Мария Димитрова и М. П. Д. (Я.) са свързани лица по смисъла на параграф 1, т. 15 от ДР на ЗПКОНПИ. Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо висша публична длъжност упражнява правомощия или изпълнява задължения по служба повлияно от частен интерес.
От събраните по преписката доказателства, се установи, че Мария Димитрова има дъщеря с три имена М. П. Д., а не както е посочено в сигнала М. П. Д. Също така, видно от полученото писмо от директора на **********, свързаното с Мария Димитрова лице, по смисъла на параграф 1, т. 15 от ДР на ЗПКОНПИ, М. П. Д. (Я.), в периода от 05.06.2019 г. до настоящия момент, не е назначавано за служител в администрацията на **********. От направената справка в Регистър на трудовите договори, поддържан от НАП, също не са налице данни лицето М. П. Д. (Я.) да е заемала длъжност в ЦУ на **********. Справката показва, че същата е работила в търговски дружества.
Предвид изложеното, се налага извода, че липсват упражнени правомощия от страна на Мария Димитрова, в качеството й на директор на дирекция „Управление на човешките ресурси“ в ЦУ на **********, а липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма.
Предвид изложеното, Комисията за противодействие на корупцията и за отнемане на незаконно придобитото имущество, на основание чл.74, ал.1 и 2 от ЗПКОНПИ

РЕШИ:

НЕ УСТАНОВЯВА конфликт на интереси по отношение на Мария Димитрова с ЕГН **********, директор на дирекция „Управление на човешките ресурси“ в ЦУ на ********** и в това й качество лице, заемащо висша публична длъжност, по смисъла на 6, ал. 1, т. 22 от ЗПКОНПИ, поради липса на упражнени правомощия по служба по отношение на свързаното с нея лице по смисъла на параграф 1, т. 15 от ДР на ЗПКОНПИ, М. П. Д. (Я.), в периода след 05.06.2019 г.
Препис от решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ.
Препис от решението да се изпрати на Мария Димитрова – директор на дирекция „Управление на човешките ресурси“ в ЦУ на **********, на основание чл. 75, т. 1 от ЗПКОНПИ.



КОМИСИЯ:

		ПРЕДСЕДАТЕЛ:……………………………..…../СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

ЧЛЕН:…………………...……………....……..…/ПЛАМЕН ЙОЦОВ/

ЧЛЕН:…………………...……………....………/СИЛВИЯ КЪДРЕВА/

